[{"text_idx": "#000002", "text": "In mare di oriento star paise Indonesia. In scirocco dessa paise star montagnia Agung. Ista montagnia di fuogo fumar e grandi colonna di cinis pervenir cielo. Pold esser ista montagnia bisogno rompir villages vicino con forti sono. Multo dieci mille genti \u2013 genti natural e genti di viaggio \u2013 star in villages vicino. Loro fugir per evitar ista minachia. Multo ho\u0302tel e casa per genti di fuga star pieno. Viaggio non star facile, birche\u0300 cerrar grandi porto di nave di aria."}, {"text_idx": "#000006", "text": "Mark Fettes: \u201cNi c\u0302iuj konscias pri la granda laboro antau\u0306 ni\u201d"}, {"text_idx": "#000007", "text": "Post la decido dungi nunan estraranon kiel la g\u0302eneralan direktoron de la tuta asocio, UEA nun serc\u0302as novajn estraranojn. Lau\u0306 prezidanto Mark Fettes la Estraro krom novan g\u0302eneralan sekretarion bezonas respondeculon pri kulturo kaj kongresoj."}, {"text_idx": "#000008", "text": "La 1-an de novembro la Estraro surprize anoncis, ke la g\u0302isnuna g\u0302enerala direktoro, Veronika Poo\u0301r, forlasos sian postenon fine de la jaro. S\u0302ian lokon prenos Martin Scha\u0308ffer, kiu nun estas estrarano kaj g\u0302enerala direktoro de la asocio."}, {"text_idx": "#000010", "text": "La subita s\u0302ang\u0302o, kiu estis farita sen la kutima konkurso pri la posteno, siavice tamen estos problemo por la Estraro de UEA, c\u0302ar Martin Scha\u0308ffer forlasos sian postenon tie."}, {"text_idx": "#000011", "text": "La Estraro tial proponis al la Elekta Komisiono, ke oni ekserc\u0302u ne unu, sed tri novajn estraranojn, kiuj povu transpreni diversajn taskojn kaj eble estonte formu parton de la sekva estraro de la asocio. Tiu propono renkontis iom da kritiko en la Komitato, eble c\u0302ar iuj komitatanoj subkomprenis, ke la Estraro jam scias, kiuj konkretaj homoj estu alelektitaj."}, {"text_idx": "#000012", "text": "\u2013 Mi havas la impreson, ke ni ree trovig\u0302as en la situacio de provo perforti la komitaton, kiel okazis pri la statutaj modifoj kaj pri la sendependeco de TEJO. Bonvolu ne nei tion. Temas pri mia impreso kaj pri la impreso de multaj aliaj. Elektado de estraranoj estas io serioza, kion oni ne faru g\u0302is morgau\u0306 vespere (kiel okazas en telefonaj vendoprovoj), skribis komitatano Renato Corsetti."}, {"text_idx": "#000013", "text": "La plej multaj komitatanoj s\u0302ajnis konsenti, ke necesas tuj elekti novan g\u0302eneralan sekretarion, sed multaj demandis sin, c\u0302u vere necesas urg\u0302e grandigi la Estraron. La 16-an de novembro tamen aperis en la retejo de UEA alvoko de la Elekta Komisiono pri kandidatoj por maksimume tri novaj estraraj postenoj."}, {"text_idx": "#000014", "text": "La kandidatig\u0302ojn oni atendas g\u0302is la 30-a de novembro. La finan decidon pri la alelekto de novaj estraranoj poste faros la Komitato, lau\u0306 propono de la Elekta Komisiono. Ni petis prezidanton Mark Fettes klarigi, kial lau\u0306 li estas bezonataj pliaj estraranoj."}, {"text_idx": "#000021", "text": "C\u0302u via j\u0302usa vizito en Roterdamo rilatas al la s\u0302ang\u0302o de g\u0302enerala direktoro? C\u0302u vi povas ion diri pri tio, kia vi spertas la nunan etoson en la Centra Oficejo?"}, {"text_idx": "#000027", "text": "Martin Scha\u0308ffer volas stabiligi la asocion"}, {"text_idx": "#000028", "text": "Stabiligo de la asocio kaj malpliigo de la deficito estas la plej urg\u0302aj taskoj, kiujn volas entrepreni la nova g\u0302enerala direktoro de UEA. Tion rakontas Martin Scha\u0308ffer en intervjuo al Libera Folio. Li transprenos la taskon jars\u0302ang\u0302e, kaj samtempe demisios kiel estrarano kaj g\u0302enerala sekretario de UEA."}, {"text_idx": "#000031", "text": "Kiel ofte kaj kiel longe vi planas restadi en la Centra Oficejo, kiam vi estos la g\u0302enerala direktoro?"}, {"text_idx": "#000035", "text": "C\u0302u estas utile por la funkciado de la Centra Oficejo, ke tie nun dau\u0306re trovig\u0302as multaj provizoraj volontuloj, kiuj en la komenco de sia volontulado ofte tute ne scias Esperanton?"}, {"text_idx": "#000036", "text": "\u2013 Ne temas pri \u201cprovizoraj\u201d volontuloj. Temas pri volontuloj, kiujn ne ni mem pagas, sed Eu\u0306ropa Volontula Servo. Tiaj volontuloj por nia movado kaj por nia CO havas multe pli da pozitivaj aspektoj ol negativaj. Ni tau\u0306ge devas zorgi pri ili kaj pri la homaj rilatoj en la Oficejo, por ke c\u0302iuj havu bonan sperton."}, {"text_idx": "#000037", "text": "La kvanto de konstantaj oficistoj lastatempe malpliig\u0302is pro la lastatempa demisio de Tobiasz Kaz\u0301mierski, la 1,5-jara foresto de Pasquale Zapelli pro sanproblemoj kaj krome la pensiig\u0302o de Roy McCoy. C\u0302u ne pro la jama malekvilibro inter malmultaj spertaj oficistoj kaj multaj nespertaj volontuloj la fizika c\u0302eesto de la direktoro estus aparte dezirinda?"}, {"text_idx": "#000038", "text": "\u2013 TEJO gvidas siajn volontulojn c\u0302efe pere de la reto. Nur fojfoje ili devas demandi al oficistoj. Ankau\u0306 la UEA-volontuloj laboras relative memstare. Konstanta fizika c\u0302eesto de la direktoro ne estas nepra. Kompreneble estas bone havi surlokan prizorganton, sed ne nepre devas temi pri \u201cla direktoro\u201d. Tute sufic\u0302us havi surlokan kunordiganton por specifaj demandoj (ekzemple teknikaj)."}, {"text_idx": "#000039", "text": "Kiel vi imagas la kunlaboron kun Ralph Schmeits? C\u0302u li efektive ig\u0302os la direktoro de la Centra Oficejo kaj respondecos pri la c\u0302iutagaj aferoj, dum vi kiel g\u0302enerala direktoro pli zorgos pri strategiaj aferoj?"}, {"text_idx": "#000040", "text": "\u2013 Temas pri teameca afero. C\u0302iuj oficistoj kune povas arang\u0302i CO-c\u0302iutagaj\u0302ojn. Gravas organizado kaj interkonsento. La taskaro de G\u0302enerala Direktoro estas pli vasta ol zorgo pri strategiaj aferoj. Mi nur citas kelkajn taskojn: kunlaboro kun volontuloj, oficistoj en- kaj eksterroterdamaj, financaj aferoj, kunlaboro kun la Estraro kaj Komitato, kreo de bug\u0302eto konsulte kun financa fako kaj oficistoj, kontakto kun donacantoj, subvencipetoj, administrado de UEA-fondaj\u0302oj, arang\u0302o de donac-, membrovarbaj kampanjoj, kontaktoj kun Landaj Asocioj, pago por Aligitaj Membroj, Facebook- kaj retpag\u0302o de UEA. C\u0302io kompreneble kunlabore kun aliaj. Ne nur kun Ralph, sed ankau\u0306 kun la aliaj oficistoj mi antau\u0306vidas bonan kunlaboron. Pri la dua parto de via demando mi ankorau\u0306 ne povas respondi."}, {"text_idx": "#000041", "text": "Vi estas jam la dua estrarano, kiu transprenas taskojn normale faratajn de oficisto. C\u0302u tio ne estas signo de krizo en la normala funkciado de la asocio?"}, {"text_idx": "#000046", "text": "Audi me \u2013 canto in Interlingua"}]